
AVIZ

asupra proiectului de Lege privind serviciile consulare prestate pe teritoriul României şi nivelul taxelor aferente acestora

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind serviciile consulare prestate pe teritoriul României şi nivelul taxelor aferente acestora, trimisă cu adresa PLx. 592  din 16 decembrie 2013, înregistrată cu nr. 4C-11/1515 din 17 decembrie 2013.

Conform dispoziţiilor art. 75 alin. 1 din Constituţia României, republicată şi ale art. 92 alin. 9, pct. 1 din Regulamentul Camerei Deputaţilor republicat, Camera Deputaţilor este Cameră decizională.


Senatul, în calitate de primă Cameră sesizată a respins, proiectul de lege în şedinţa din 10 decembrie 2013.


Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 12 februarie 2014.


Proiectul de lege are ca şi obiect de reglementare serviciile consulare prestate pe teritoriul României, precum şi nivelul taxelor aferente acestora.

Membrii Comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri, al Consiliului Legislativ nr. 667 din 3 iulie 2013 şi punctul de vedere al Guvernului, transmis prin adresa nr. 1951 din 23 octombrie 2013, prin care nu se susţine adoptarea proiectului de Lege.


În urma dezbaterilor, Comisia juridică de disciplină şi imunităţi a hotărât, cu unanimitate de voturi, avizarea negativă a proiectului de lege pentru că reglementările Uniunii Europene şi acordurile incheiate de Uniunea Europeană cu state terţe sunt de aplicabilitate directă pentru statele membre ale Uniunii Europene, prevalănd asupra legislaţiei naţionale a acestora. Era necesar ca serviciile care implică

prestaţii din partea misiunilor diplomatice şi oficiilor consulare romăne din străinătate să fi fost încadrate în prevederile L198/2008, evităndu-se dubla reglementare prin includerea aceloraşi servicii şi în textul actelor normative care stabilesc regimul serviciilor prestate pe teritoriul Romăniei şi al taxelor aferente acestora.

În raport de obiectul şi conţinutul reglementării, proiectul de lege face parte din categoria legilor ordinare.

